ming030890/wiki-yue-high-quality huggingface dataset:
間距

間距（Interval）係數學入面嘅一個概念。因為實數（）有排序性，所以可以分出一類子集叫做間距。間距喺研究數學分析入面係好重要嘅工具。

間距分類
無界間距（Open Interval）
有界間距（Closed Interval）
而同係叫做界點（End Points）。重有其他一半有界有半無界嘅間距，同埋有啲無限無界間距同無限有界間距：
半有界半無界間距（Half-open / Half-closed）
無限無界間距（Infinite Open Intervals）
無限有界間距（Infinite Closed Intervals）

成立間距定理
成立間距定理（Characterisation Theorem）係一條講佢間距嘅特性，同埋點樣成立一個間距。
如果係嘅實子集，同時最少有兩點，佢又符合以下性質
「如果同埋，咁樣。」
，就係一個間距。
證明：
需要證明四個唔同嘅分類。
係被綁定。
係被上面綁住，但係下面無。
係被下面綁住，但係上面無。
係無被綁定。
係被綁定
設同，之後將，需要證明出。
如果，咁就唔係嘅下界限。因此，咁就有一個符合。
同時，都唔係嘅上界限，所以有一個符合。
所以，。
利用上面「」入面嘅性質，得知。
因為係任意一點，所以。
如果同埋，咁。
如果同埋，咁。
如果同埋，咁。
如果同埋，咁。
係被上面綁住，但係下面無。
假設，咁。需要證明。
如果有點，咁就會有兩點令到。
因為，所以。
如果，。
如果，。
其他做法都係差唔多。

循環間距
如果一串間距（sequence of intervals），係循環間距。咁就符合以下性質：

循環間距性質
如果係一個循環綁定間距，咁就會有一個數，對應所有既符合。
證明：
間諜

間諜係指秘密潛入敵方組織去攞情報或者搞破壞嘅人，當中持續喺敵方組織內部做嘢嘅又叫臥底。無論係一國政府或者民間企業，都可以派間諜出去，又或者有間諜潛伏喺入面，通常叫做「秘密警察」。
間諜教室

《間諜教室》（日文：スパイ教室）係竹町作嘅日本輕小說系列，由トマリ負責插畫。2020年1月開始出版，由KADOKAWA旗下嘅富士見Fantasia文庫發行。第32屆Fantasia大獎得獎作品。《呢本輕小說認真犀利！2021》文庫部門以及新作部門第2位。
呢本小說發行嗰陣嘅宣傳影片由梅原裕一郎、雨宮天、伊藤美來、東山奈央、悠木碧、上坂堇、佐倉綾音、楠木燈一共8位聲優聲演主角群，係首次輕小說宣傳影片有8位之多嘅聲優參與。第5卷出咗之後，水瀨祈加入。截至2020年7月，本系列累積銷量超過10萬本。
改編漫畫喺《月刊Comic Alive》2020年7月號開始連載，由せうかなめ擔任作畫。
間瀨秀一

間瀨秀一（粵拼：gaan1 laai6 sau3 jat1；1973年10月22號—）係退役日本足球員，教練，執教過秋田藍閃電，及愛媛FC。
賓華萊士

賓華萊士（Ben Camey Wallace，1974年9月10號—）係美國前職業籃球員，綽號Big Ben（大笨鐘諧音），司職大前鋒或者中鋒，1996年加盟NBA球隊華盛頓子彈，之後再先後效力奧蘭多魔術、底特律活塞、芝加哥公牛同埋卡夫蘭騎士，2009年重返底特律活塞效力，2012年掛靴。
喺2005年12月11號對洛杉磯快艇嘅比賽入面，華萊士破咗聯盟嘅紀錄，成為「單節最多罰球」（20個）嘅球員。
賓菲加

賓菲加（粵拼：ban1 fei1 gaa1，葡文：Sport Lisboa e Benfica）係間喺葡萄牙首都里斯本以足球為主嘅綜合體育會，足球部而家踢緊葡萄牙超級足球聯賽。
賓菲加排球會

賓菲加排球會（英文：S.L. Benfica volleyball）係葡萄牙里斯本嘅職業排球球會，依家打緊葡萄牙排球甲級聯賽。
賓菲加籃球隊

賓菲加籃球隊（英文：S.L. Benfica Basketball）係葡萄牙里斯本嘅職業籃球球會，依家打緊葡萄牙職業籃球聯賽。
賓虛

《賓虛》（英文：Ben-Hur）係一部1959年嘅美國電影，由威廉惠勒執導，喺奧斯卡金像獎攞到最佳電影等11個獎，創攞最多獎嘅紀錄，要去到1997年嘅《鐵達尼號》先至追平。
2016年嘅《賓虛》就係重拍自呢齣戲。

文化
《賓虛》出名製作規模巨大，一個場面可以真係千軍萬馬，所以「賓虛」喺粵語入面就借用咗來形容萬人空巷嘅墟冚場面，即係所謂「賓虛咁嘅場面」、「賓虛咁款」。
賓陽

賓陽係中國廣西南寧一縣，面積2314平方公里，人口101萬。
賓頓韋斯

賓頓韋斯（粵拼：ban1 deon6 wai4 si1，英文：Brenton Thwaites，1989年8月10號—）係個澳大利亞男演員，喺柬茲出世。佢喺2010年出道，代表作有《未來叛變》。
賓頓蜂蜜籃球隊

賓頓蜂蜜籃球隊（英文：Brampton Honey Badgers）係加拿大賓頓嘅職業籃球球會，依家打緊加拿大精英籃球聯賽。
葉歸真

葉歸真（粵拼：jip6 gwai1 zan1，英文：Ip Kuai Chan），係澳門嘅作家同埋文學評論家，北京大學文藝學博士，而家亦係澳門大學嘅兼職教授。佢嘅主要研究方向包括澳門文學、中國現當代文學同埋華語文學。

文學作品・評論
佢嘅主要作品包括詩歌、散文同埋藝術評論，可以喺《創世紀》、《香港文學》、《字花》、《秋瑩》、《中西詩歌》同埋《澳門日報》呢啲期刊度搵到。佢亦憑住詩作《入城》攞到「歲月光影——2009城市文學獎」優異獎。
葉梓嵐

葉梓嵐（Karen Yip，1993年9月19號—）係香港模特兒，做過女子音樂組合FFx成員，有「爆乳JJ」嘅稱號，2015年開始活躍於直播平台17，用戶名「長腿哈比」。
葉毅成

葉毅成，香港親中派政治人物兼會計界人士。

選舉經歷
喺2021年9月，佢當選成為香港特别行政區選舉委員會會計界委員。之後佢喺李家超無提政綱嘅情況下，有份提名李家超參與2022年香港行政長官選舉。
葉欣

葉欣（粵拼：jip6 jan1；1956年7月9號—2003年3月25號）係中國大陸嘅醫生，廣東湛江徐聞縣人。佢1983年開始做廣東省中醫院嘅急症科護士長，初期喺總院做，後嚟2003年爆發沙士期間轉到二沙分院做嘢，喺前線基陣做搶救患者時突然感染沙士死咗。
事發後，葉欣亦成為中國大陸抗擊沙士期間，第一位感染沙士死咗嘅醫務人員。幾日後，廖冰兄向全社會成立咗葉欣嘅同名基金會嚟抗擊沙士，同年5月12號攞咗南丁格爾獎，2009年重入選做中華人民共和國成立之後嘅100位感動中國人物名錄。
葉毅生

葉毅生，香港親中派商人，遠東控股國際有限公司執行董事。

早年經歷
佢1986年喺香港中文大學電子計算學系畢業後加入路透集團，一路做到大中華區顧問部門主管，去到2009年加入遠東控股擔任業務發展經理，之後成為執行董事。

政治立場
佢係香港親中派嘅成員，參與咗唔同嘅親中派組織。

野雞大學頭銜爭議
佢報稱攞到林肯大學榮譽博士、亞洲知識管理學院院士同埋加拿大特許管理學院榮譽院士頭銜，但有線新聞喺2019年報道，呢兩間其實係野雞大學，未獲認可，比錢就有得攞佢哋唔同嘅頭銜。
葉氏化工大廈

葉氏化工大廈（英文：Yip's Chemical Building），前名葉氏恒昌大廈，係香港工業大廈，喺新界粉嶺業暢街13號，由葉氏化工發展，高6層，1990年入伙。
陛下

陛下係對包括中國皇帝、日本天皇等，皇帝同女皇帝嘅敬稱，後嚟又引伸到對其他君主嘅敬稱。喺日本，明治維新之後皇室典範對陛下（へいか heika*）嘅稱謂做咗相關嘅制定，除咗天皇之外，三宮后位（皇后、皇太后同太皇太后）都適用陛下嘅敬稱。此外，Majesty作為陛下嘅等義詞，係國際外交上對君主制國家元首同佢法定配偶嘅敬稱。
呢篇陛下係政治類嘅楔位文章，未完成；麻煩你幫手加下料，充實佢。
陜北

陜北，指陝西嘅北面，好似關中同陝南，係一個自然區域同時又係一個文化區域概念，位於黃土高原之上。

概况
陜北黄土高原喺「北山」（一般指陜北高原南緣同關中盆地過渡地帶嘅石質山丘）以北，係中國黃土高原中心部分，海拔800～1300米，約佔陜西省總面積嘅45%。陜北地勢西北高，東南低，北部係風沙區，南部係丘陵沟壑區。陜北畜牧業較為發達，煤、石油同天然氣等儲量豐富。

方言
陜北地區嘅方言多屬晉語吕梁片、五台片、大包片同埋志延片等，南部同西部一啲地區因受到關中話同中原官話秦隴片嘅影響，體現出強烈嘅過渡特徵，多數被劃為中原官話關中片或者秦隴片方言。

政區
陜北地區大致上包括延安市（除南部外）同榆林市嘅政區範圍。
陜川

陜川郡（韓文：합천군／陜川郡 Hapcheon gun */?）係大韓民國慶尚南道嘅一個郡。
陝西南路站

陝西南路站係上海地鐵1號綫、上海地鐵10號綫同上海地鐵12號綫一個地鐵站，喺黃浦區。個站1995年4月10號啟用。
陝西歷史博物館

陝西歷史博物館，係中國現代建築嘅大型博物館，屬國家級，嚮陝西省西安市小寨東路91號，即係大雁塔嘅西北邊。嚟個博物館嚮中國經濟改革開放後開始籌建，1991年6月20號開放使用。
陝西歷史博物館主要展覽周朝、秦朝、漢代、唐朝4個朝代人文歷史。展品有幾十萬件，好多都係堅野，係陝西當地陵墓考古出土文物。
而家，政府為咗改善人民質素，所以宣佈免費開放畀公眾入場參觀，每日限額3千人次，依次優先供團體同埋旅遊團申請，當地人民可以嚮派票處等執死雞，所以每逢放假，遊人唔少。
維基同享有多媒體嘅嘢：Shaanxi History Museum
陞官圖

陞官圖係種中國傳統圖板遊戲，喺唐代已經出現，傳統上會喺農曆新年玩。
陞官圖模擬玩家由普通人開始逐步升做大官嘅過程，最快升到最高就贏。
陝西

陝西（粵拼：sim2 sai1），喺中國中間，家下係中華人民共和國一省，叫陝西省。佢簡稱陝或者秦，又叫做三秦，係中國嘅一個省份，嚮黃河中游。省會係西安市。
陝西舊時串做Shansi，有漢語拼音之後，就改做Shaanxi。正確來講應該係Shanxi，不過為咗唔好同山西個Shanxi撞，就改成Shaanxi。

史
陝西省嚮中國地圖嘅中心點，又叫中原地區，黃河中游，係中華民族同埋中華文明嘅起源。中國上古時代係雍州所在，炎帝同黃帝二帝嘅發源地同埋落葬地。

地理
陝西省分為關中、陝北同埋陝南3部分。毗鄰湖北、河南、山西、甘肅、四川、內蒙古、寧夏同埋重慶。
陝州區

陝州區係中國河南三門峽一個市轄區，總面積1763平方公里，人口35萬。
觀眾在民間電視大獎2021

《觀眾在民間電視大獎2021》係第6屆觀眾在民間電視大獎，提名期由2022年1月8號到12號，投票期由1月17號到26號，結果喺2月7號公佈。

民選最佳劇集
呢個獎有24個提名角逐：無綫電視有21個提名；ViuTV有3個提名。

民選最佳劇本
呢個獎有18個提名角逐：無綫電視有15個提名；ViuTV有3個提名。

民選最佳攝影
呢個獎有13個提名角逐：無綫電視有10個提名；ViuTV有3個提名。

民選最佳男主角
呢個獎有21個提名角逐：無綫電視有15個提名；ViuTV有6個提名。

民選最佳女主角
呢個獎有17個提名角逐：無綫電視有15個提名；ViuTV有2個提名。

民選最佳男配角
呢個獎有24個提名角逐：無綫電視有14個提名；ViuTV有10個提名。

民選最佳女配角
呢個獎有26個提名角逐：無綫電視有18個提名；ViuTV有8個提名。

民選飛躍進步男藝員
呢個獎有24個提名角逐：ViuTV有18個提名；無綫電視有9個提名。

民選飛躍進步女藝員
呢個獎有26個提名角逐：無綫電視有14個提名；ViuTV有11.5個提名；香港開電視有0.5個提名。

民選最佳主持
呢個獎有42個提名角逐：ViuTV有27個提名；無綫電視有14個提名；香港開電視有1個提名。

民選最佳綜藝節目
呢個獎有38個提名角逐：ViuTV有25個提名；無綫電視有13個提名。

民選最佳資訊節目
呢個獎有31個提名角逐：ViuTV有15個提名；無綫電視有10個提名；港台電視有5個提名；香港開電視有1個提名。

民選最佳時事節目
呢個獎有10個提名角逐：無綫電視有3個提名；ViuTV有3個提名；港台電視有3個提名；香港開電視有1個提名。

民選最佳電視歌曲
呢個獎有27個提名角逐：無綫電視有14個提名；ViuTV有12個提名；港台電視有1個提名。

民選最佳戲劇拍檔
呢個獎有25個提名角逐：無綫電視有18個提名；ViuTV有7個提名。
觀眾在民間電視大獎2022

《觀眾在民間電視大獎2022》係第7屆觀眾在民間電視大獎，提名期由2023年1月9號到13號，投票期由1月18號到27號，結果喺2月9號公佈。

五強同得獎名單
唔同上一屆公佈十強得票，今屆只公佈五強得票，而由於多數獎被ViuTV包辦五強，部份獎亦同時公佈無綫電視最高得票項目。

民選最佳劇集
呢個獎有24個提名角逐：無綫電視有14個提名；ViuTV有9個提名；港台電視有1個提名。
無綫電視最高得票項目：《下流上車族》（358票，1.95%，排第7）

民選最佳劇本
呢個獎有22個提名角逐：無綫電視有13個提名；ViuTV有9個提名。
無綫電視最高得票項目：《下流上車族》（351票，1.93%，排第8）

民選最佳攝影
呢個獎有21個提名角逐：無綫電視有13個提名；ViuTV有8個提名。
無綫電視最高得票項目：《金宵大廈2》（198票，1.10%，排第8）

民選最佳男主角
呢個獎有32個提名角逐：無綫電視有18個提名；ViuTV有14個提名。
無綫電視最高得票項目：林敏驄—車志明—《下流上車族》（302票，1.64%，排第10）

民選最佳女主角
呢個獎有34個提名角逐：無綫電視有20個提名；ViuTV有13個提名；港台電視有1個提名。

民選最佳男配角
呢個獎有52個提名角逐：ViuTV有37個提名；無綫電視有15個提名。
無綫電視最高得票項目：鄧智堅—關細孝—《下流上車族》（132票，0.74%，排第20）

民選最佳女配角
呢個獎有41個提名角逐：ViuTV有24個提名；無綫電視有17個提名。
無綫電視最高得票項目：蔣家旻—鍾家琪—《美麗戰場》（368票，2.17%，排第10）

民選飛躍進步男藝員
呢個獎有45個提名角逐：ViuTV有27.5個提名；無綫電視有15.5個提名；HOY TV有2個提名。
無綫電視最高得票項目：冇公佈

民選飛躍進步女藝員
呢個獎有44個提名角逐：ViuTV有23個提名；無綫電視有17個提名；HOY TV有4個提名。
無綫電視最高得票項目：冇公佈

民選最佳綜藝節目
呢個獎有36個提名角逐：無綫電視有16個提名；ViuTV有16個提名；HOY TV有4個提名。

民選最佳資訊節目
呢個獎有52個提名角逐：ViuTV有28個提名；無綫電視有19個提名；HOY TV有4個提名；港台電視有1個提名。
無綫電視最高得票項目：《尋人記II》（860票，5.12%，排第6）

民選最佳主持
呢個獎有62個提名角逐：ViuTV有36個提名；無綫電視有21個提名；HOY TV有5個提名。
無綫電視最高得票項目：方東昇、黃曉瑩、李曉欣、黃靖婷—《尋人記II》（462票，2.69%，排第9）

民選最佳戲劇拍檔
呢個獎有54個提名角逐：ViuTV有32個提名；無綫電視有22個提名。
無綫電視最高得票項目：周嘉洛、陳瀅、朱敏瀚、王灝兒、張頴康—《痞子殿下》（117票，0.65%，冇公佈排名）

民選最佳電視歌曲
呢個獎有44個提名角逐：ViuTV有23個提名；無綫電視有18個提名；HOY TV有3個提名。
無綫電視最高得票項目：《一水兩方》—炎明熹—《回歸》（118票，0.66%，冇公佈排名）

軼事
「民選最佳男主角」連續兩屆由盧瀚霆攞獎。
姜濤係繼2019年度‎攞「民選飛躍進步男藝員」獎後，今屆第二次攞同一個獎。
江美儀係頭一位同時攞到當屆無綫電視「萬千星輝頒獎典禮」同「觀眾在民間電視大獎」最佳女主角（俗稱「視后」）嘅演員。
觀眾在民間電視大獎2019

《觀眾在民間電視大獎2019》係第4屆觀眾在民間電視大獎，提名期由2019年12月26號到2020年1月4號，投票期由1月6號到15號，結果喺1月17號公佈。
觀眾在民間電視大獎2016

《觀眾在民間電視大獎2016》係第1屆觀眾在民間電視大獎，提名期由2016年11月16號到30號，投票期由12月5號到15號，結果喺12月16號公佈。
觀眾在民間電視大獎2018

《觀眾在民間電視大獎2018》係第3屆觀眾在民間電視大獎，提名期由2018年11月20號到29號，投票期由12月1號到10號，結果喺12月11號公佈。
觀眾

觀眾（英文：audience）係指睇表演、電影、電視節目、體育活動、比賽等嘅人，可以分為現場觀眾同家庭觀眾，有啲要畀錢先可以做觀眾，亦有啲係可以免費做觀眾。

聽眾
聽眾（英文：listener）係指收聽電台節目、音樂、講座等嘅人，通常係只需要用耳仔聽而未必需要用眼睇嘅大眾傳媒。

起源
聽眾早期係發跡喺公共劇院、歌舞類型嘅表演、古老嘅競賽活動同大規模表演嘅觀眾。以前嘅希臘或者羅馬城市都會有劇院或者競技場呢類場所，隨著類似嘅表演項目同宗教而興起。
觀眾在民間電視大獎2017

《觀眾在民間電視大獎2017》係第2屆觀眾在民間電視大獎，提名期由2017年12月15號到25號，投票期由2018年1月1號到10號，結果喺1月11號公佈。
香港鋼結構學會

香港鋼結構學會（The Hong Kong Institute of Steel Construction）喺2000年11月成立，係一非牟利組織，成員基本上由大學學者、工程顧問、承造商同埋認證機構等專業人士所組成。目標係維繫同埋發展香港鋼鐵結構工業。
香港金融管理局

香港金融管理局（金管局；英文：Hong Kong Monetary Authority，HKMA）係香港政府嘅一支獨立部門，負責香港嘅金融事務，包括管理境內銀行同貨幣；幫香港做啲中央銀行嘢。而家余偉文係總裁，佢直接向財政司司長負責。
香港金融管理局喺1993年4月1號成立，由外匯基金管理局同銀行業監理處合併而成。金管局負責維持港元聯繫匯率同確保銀行體系穩定，亦管理有幾千億資產嘅香港外匯基金。
關連機構包括香港按揭證券有限公司、香港印鈔有限公司、香港金融研究中心、香港銀行同業結算有限公司同埋外匯基金投資有限公司。
香港銀仔

香港銀仔，又叫香港輔幣，係港元其中一種形式。現時香港流通嘅銀仔有$0.1、$0.2、$0.5、$1、$2、$5同埋$10。

史
香港銀仔自1863年開始發行。1866年至1868年嘅香港銀仔係由銅鑼灣糖街嘅香港鑄幣廠鑄造，但產量少。
1997年香港主權移交之前，市面流通嘅銀仔（1毫、2毫、5毫、1蚊、2蚊、5蚊）上鑄有英皇頭像，曾經一度成為收藏對象。1993年起，政府逐漸收回舊銀仔，以背面有香港市花洋紫荊嘅新銀仔代替，並推出俗稱「金銀閏」嘅10蚊銀。但英女皇頭銀仔重用得，同新銀仔一齊流通。1997年曾經鑄造一批以上七種幣值嘅紀念幣。
1997年，香港通用嘅電子收費系統八達通面世，並迅速普及，令銀仔使用量大跌。因此，自1999年至2011年間，香港就再冇出新銀仔，相隔14年後，直至2012年就重新推出5蚊銀仔。

面值
1文：等於千分之一蚊。1863年至到1865年間出，10文錢等於1仙。
1千：只係喺1866年出，同1文錢一樣。
1仙：等於百分之一蚊。1863年至到1941年間出，戰後俾一仙銀紙取代（1995年停止流通）
5仙：1863年至到1979年間出，由1935年起，由以往嘅銀，改為鎳、鎳-銅或鎳-黃銅。最後嘅5仙銀仔係喺1988年推出（只包括喺官方精鑄套裝之內），1989年停用。港幣5仙俗稱斗零。
1毫：等於十分之一蚊。1863年起出到家下，1935年改以鎳鑄造，1948年改由黃銅-鎳合金鑄造，1982年體積縮細，1984年俾新一批1毫銀仔取代，1994年改由黃銅鍍鋼鑄造。
2毫：1866年開始出，由銀鑄造，出到1905年。1975年起再出返，波浪形設計。
5毫：1866年開始出，當時叫「半圓」，由銀鑄造，出到1905年。1951年起再出返，以紅銅-鎳合金鑄造，1977年改由黃銅-鎳合金鑄造，1993年改由黃銅鍍鋼鑄造。
1圓：1866年開始出，由銀鑄造，出到1868年。1960年起再出返，以紅銅-鎳合金鑄造，1978年體積縮細，曾經喺1993年試用紅銅鍍鋼鑄造，但唔係好掂，啲銀仔出現生鏽或磁化等各種問題。1994年重新以紅銅-鎳合金鑄造。
2圓：1975年開始出，波浪形設計，以紅銅-鎳合金鑄造。
5圓：1976年開始出，以紅銅-鎳合金鑄造，初時係十角形，但因為容易俾人偽造，於1980年改為鑄造圓形而又厚啲嘅，並喺銀仔邊沿加上凹坑同埋刻字。
10圓：1994年至到1995年間出，外層以紅銅-鎳合金鑄造，內層以黃銅-鎳合金鑄造，故此俗稱「金銀閏」，但因為容易俾人偽造而唔再出。

發行同埋鑄造
現時，香港銀仔係由香港政府委託香港金融管理局負責發行。
香港銀紙

香港銀紙，又叫香港紙幣，係港元其中一種形式。截至2006年，香港流通紙幣有$10、$20、$50、$100、$500及$1000。

歷史
香港最初嘅銀紙係由1845年喺香港成立嘅東藩滙理銀行出。喺1935年政府通過貨幣條例以前，好多銀行都有出銀紙，但呢啲銀紙主要作商業上嘅交易。政府只接受部分特許銀行嘅銀紙為合法通貨。1935年以後，政府授權香港上海滙豐銀行、有利銀行（其後俾滙豐收購）同埋印度新金山中國渣打銀行（1956年改名香港渣打銀行）出5蚊以上嘅港紙。而面值1蚊及以下嘅港紙就由香港政府出（政府曾短暫印製1仙、5仙同埋10仙（1毫），以補充市面銀仔唔夠）。
1960年香港政府唔再出一蚊紙，另外由1959年開始，滙豐同埋渣打嘅鈔票面積縮細。1974年有利銀行唔再出100蚊紙，至此香港發鈔銀行得番兩間。而香港政府喺1976年出5蚊銀之後，兩間銀行唔再出5蚊紙。1985年開始兩間銀行嘅鈔票面積再度縮細，「大棉胎」鈔票唔再存在。1993年滙豐同埋渣打為配合香港主權移交，更改鈔票式樣，取消帶有殖民地色彩嘅設計。另外政府亦宣佈出10蚊銀，香港上海滙豐銀行自此冇再出10蚊紙，而渣打銀行亦喺1995年後唔再出10蚊紙。後來，1994年中國銀行香港分行（家下中銀香港）亦成為香港其中一間發鈔銀行。
政府原本諗住用10蚊銀取代10蚊紙，但市民對10蚊紙嘅需求重係好高：一來因為10蚊銀好重，二來每逢過農曆新年之時，唔少人都鍾意用新銀紙封利是，而為免俾人覺得寒酸，好多人都只會入銀紙而唔入銀仔入利是封。加上，自從亞洲金融風暴爆發，香港經濟每況愈下，唔少市民要求政府出返10蚊紙。另一方面，亦由於10蚊銀好易俾人偽造，喺推出後幾年間政府同埋銀行都收到唔少假銀仔，當中更不乏大量生產個案。於是政府自2002年起，再次由香港金融管理局出10蚊紙，但另一方面，香港上海滙豐銀行同埋渣打銀行唔再出10蚊紙之後，開始大量發行20蚊紙。現時以鈔票冧巴計，20蚊紙發行量最多，其次係100蚊紙。
政府喺1995年之前出過1仙銀紙，目的係為方便找贖同埋用嚟畀公共服務賬單嘅仙額。呢啲銀紙自1995年10月1號起停用。
2007年7月8號，金融管理局出10蚊塑膠銀紙，係香港首次出膠銀紙。

發鈔銀行
政府透過香港金融管理局授權3間商業銀行喺香港出銀紙，分別係中國銀行 (香港) 有限公司、香港上海滙豐銀行有限公司及渣打銀行。而2002年推出嘅10蚊紙同埋2007年推出嘅10蚊膠銀紙係由政府香港金融管理局出。

印
金管局喺1996年4月代表政府從英國De La Rue集團購入位於大埔嘅印鈔廠，該廠隨即以「香港印鈔」呢個名經營業務。香港印鈔有限公司由香港金融管理局總裁擔任主席。政府繼續係香港印鈔嘅大股東，有用控制權。

防偽特徵
紙：銀紙用純棉紙印，紫外光燈照住都唔反光。
水印：水印係喺造紙過程中形成，由銀紙任何一面都睇得到水印。水印有唔同嘅光暗度，圖像非常清晰，但喺紫外光燈照射下，水印唔會顯現。
金屬線：銀紙夾有由上而下嘅金屬線，由銀紙任何一面都睇得到。
透視標記：攞起銀紙背光睇，會發現銀紙兩面嘅特別設計彩色圖形完全重疊一致。
凹板印刷：銀紙嘅主體圖案以凹板印刷技術印製，喺印刷過程中將大量油墨留喺張紙度，令銀紙有凹凸感，而且層次分明，線條清晰。
香港銅鑼灣維景酒店

香港銅鑼灣維景酒店（英文：Metropark Hotel Causeway Bay Hong Kong），原名維景酒店（英文：Metropark Hotel），係香港灣仔區一間四星級酒店，2002年開幕，由香港中旅集團旗下嘅維景國際酒店管理有限公司管理。
佢位於銅鑼灣銅鑼灣道148號，近住港鐵天后站，高33層。有266間客房，當中超過七成面向維多利亞港同埋維多利亞公園，可盡覽香港海景。酒店鄰近多個旅遊觀光點及購物中心，包括銅鑼灣崇光百貨、時代廣場同連卡佛等。
中華人民共和國中央人民政府駐香港特別行政區維護國家安全公署喺2020年7月8號成立之後，香港銅鑼灣維景酒店做咗佢嘅臨時總部，暫時為期半年，酒店同時暫停對外業務。

設施
酒店設健身中心同埋桑拿房。而頂層有室外泳池同埋按摩池，可享維多利亞公園同維多利亞港景色。而1樓同2樓係Vic's酒廊同埋繽紛維苑餐廳。
此外，酒店設有24小時免費寬頻（WiFi）上網、健身室、桑拿、商務中心、多功能廳、醫務室、停車場等設施。

服務
酒店服務方面，酒店提供托兒服務、即日洗燙、租車服務、外幣兌換等服務，另外，酒店更提供免費穿梭巴士服務往返灣仔香港會議展覽中心以及往銅鑼灣購物中心。
香港鐵路博物館

香港鐵路博物館，即舊大埔墟火車站，係香港嘅博物館，歸香港文化博物館管，本來專介紹九廣鐵路史，後嚟加入咗講港鐵嘅展覽廳。佢最突出嘅地方就係佢保留返舊站建築，風格獨特，金字頂，十足中國傳統建築。該館喺大埔墟崇德街13號。

歷史
佢嘅前身係大埔墟火車站，喺1913年建成，面積成6,500平方米，以往係九廣鐵路嘅重要車站之一。但係由於九鐵於喺1980年代有電氣化火車，新嘅大埔墟火車站喺1983年開始用，因為咁舊大埔墟火車站喺同年嘅4月6號閂門。跟住喺1984年被列做法定古蹟，再修建做博物館，喺1985年開放。

設施同藏品
博物館入面保留咗6架歷史車卡、手動及機動工程車各一架。喺1997年加埋沙頭角支線用過嘅窄軌蒸氣機火車頭，再喺2004年新增九鐵喺1955年引入首架柴油機車——叫做「亞歷山大爵士號」嘅51號機車。除此之外，博物館擺咗唔少當年用過嘅工具、火車模型、圖片歷史介紹同埋用過嘅信號系統等。博物館出面地下有啲寫咗舊時九廣鐵路英段嘅車站名喺地下。

場館資料
開放時間
星期一、星期三至星期日（包埋公眾假期）
每日上晝10點 — 下晝6點
休息時間
逢星期二、聖誕日、聖誕翌日、元旦同農曆新年初一、初二同初三。
收費
免費入場
陳家強

陳家強教授，GBS，SBS，JP（粵拼：can4 gaa1 koeng4，Ceajar "KC" Chan Ka-keung，1957年2月10號—），香港親中陣營政治人、商界人士，香港政府財經事務及庫務局前局長，而家响香港科技大學兼任教授、匯立銀行董事局主席。

選舉經歷
喺2021年9月，佢當選成為香港特别行政區選舉委員會金融界界別委員。之後佢喺李家超無提政綱嘅情況下，有份提名李家超參與2022年香港行政長官選舉。

碎料
「陳家強」呢個名喺香港係好常見，香港記者協會試過喺政府收緊《公司條例》嗰陣舉例，發現公司註冊紀錄入面有26個同名同姓嘅陳家強。
細佬陳家樂個名一樣好常見，除咗佢自己之外，起碼重有藝人陳家樂同房協主席陳家樂。
陳宮

陳宮，字公台，兗州東郡武陽縣人。先係曹操個度做嘢，後尾投靠呂布，曹操打敗呂布後將陳宮處死。

生平
陳宮原本係兗州牧曹操嘅手下，由於對曹操因為私仇而殺害邊讓感到不滿，於是喺曹操攻打徐州時說服陳留太守張邈發動叛變，迎接呂布為新嘅兗州牧。但呂布最後都係打唔贏曹操，被曹操趕出兗州。建安三年，曹操喺下邳圍攻呂布，呂布手下侯成、魏續同埋宋憲發動叛變，將陳宮捉咗畀曹操，陳宮同呂布、高順一齊被曹操處死。
陳家偉

陳家偉 (香港警長)，曾獲「最佳警長」，嚮2009年3月11號前，做教官同西九龍警署交通部警長，曾經參與圍捕車神盲亨。陳家偉警長出事殉職，香港報紙頭版話《痛失最佳警長》。
陳家偉 (香港民主派)，九龍城區議會前議員，香港民主派人士
陳家偉 (香港親中派)：香港親中派政治人物兼工業界人士
香港水上的士

香港水上的士（HK Water taxi）係一條按固定路線穿梭維多利亞港兩岸嘅觀光船航線，由富裕小輪經營，2021年7月3號開辦。開辦初期航線只係穿梭紅磡碼頭、尖沙咀東（尖沙咀海濱花園登岸梯級）同中環碼頭，逢禮拜六晚一班。雖然個名叫「的士」，但航線只停指定位置同埋有固定班次，性質比較接近「巴士」。
香港泳灘

香港泳灘，講香港嘅泳灘，專門為康樂而設嘅沙灘。香港海岸曲折，沙灘甚多，但唔係個個都係泳灘。香港政府有法定泳灘，今下按香港法例第一百三十二章，公眾衞生及市政條例而定，名單寫喺附表四。香港有少量泳灘，唔喺法定裏便。
香港市民一般只會叫沙灘，或者海灘。然而法定名稱，都會加上泳灘，以作識別。而法例英文叫bathing beach，灘名只加上beach。二〇〇七年第一百七十七號法律公告，有四十一個。
香港島有大浪灣泳灘、中灣泳灘、石澳泳灘、石澳後灘泳灘、赤柱正灘泳灘、南灣泳灘、夏萍灣泳灘、深水灣泳灘、淺水灣泳灘、舂坎角泳灘、聖士提反灣泳灘、龜背灣泳灘。
新界有三星灣泳灘、下長沙泳灘、上長沙泳灘、加多利灣泳灘、汀九灣泳灘、更生灣泳灘、貝澳泳灘、近水灣泳灘、長洲東灣泳灘、青山灣泳灘、洪聖爺灣泳灘、海美灣泳灘、馬灣東灣泳灘、清水灣第一灣泳灘、清水灣第二灣泳灘、釣魚灣泳灘、黃金泳灘、塘福泳灘、廈門灣泳灘、新咖啡灣泳灘、銀線灣泳灘、銀礦灣泳灘、蝴蝶灣泳灘、橋咀泳灘、舊咖啡灣泳灘、雙仙灣泳灘、麗都灣泳灘、蘆鬚城泳灘、觀音灣泳灘。

泳灘法例
現時泳灘法例，寫喺第一百三十二章E，泳灘規例入便。

泳灘設施
香港法定泳灘有救生員，但只係喺泳季先會當值。救生員除咗救人之外，都會管理埋沙灘。
方便人換衫，會有更衣室、浴室同廁所。有啲會有小食亭，或者租售用品。
泳灘喺水面會有浮波做界，以防止出面嘅船艇駛入，危害泳客。現今泳灘都會有防鯊網。有啲會有浮臺。
香港氣候

香港氣候係亞熱帶氣候。年中半年似溫帶。一二月，撞到冷鋒嗰陣，會多雲。三四月，氣候幾宜人，雖則有時都幾潮濕，特別四月嘅日照時間係140個鐘。五到九月，步入夏季，氣候非常潮濕，比起其他季節更容易行雷、落雨同遇颱風。十到十二月，香港踏入秋同冬季，氣候較乾燥兼且有陽光，溫度清涼甚至寒冷。喺香港，雨、季又熱又濕，旱季又涼爽又乾燥。喺一年中，通常喺10至34度之間，好少低過6度又或者超過36度。

氣溫
炎熱季節有4.6個月，由5月18號至10月6號,平均最高氣溫超過28度。而喺1年之中最熱既1日係7月26號，平均最高氣溫34度，平均最低氣溫26度。
香港史上錄得最高嘅氣溫係攝氏46度，最低紀錄就係攝氏零下8度。而香港天文台嘅紀錄就係1900年8月18號到1900年8月19號嘅攝氏36.1度（華氏97.0度）同埋1893年1月18號嘅攝氏零度（華氏32.0度）。2009年8月2號下晝兩點，香港天文台喺黃大仙錄得攝氏37.1度（華氏98.78度），創出新高。一年入面，一月通常最凍，平均氣溫係攝氏16.1度（華氏61.0度）；最熱嘅係七月，平均攝氏28.7度（華氏83.7度）。香港位於北回歸線以南一度，緯度同夏威夷差唔多。冬天嗰陣，強風自北面吹落香港，整凍全港；而夏天嗰陣，通常吹西南風，啲風又暖又潮濕。

降水
降水分三種情況，分別係落雨、雨夾雪同雪。
香港通常係落雨，幾年會落一次雨夾雪，而雪就唔會落

刮風
7月到9月係最易打風嘅時候，即係熱帶氣旋嘅吹襲，但係，就算5月甚至到11月，都間中會有熱帶氣旋吹襲。年年北太平洋同埋中國幾個海，總共生咗熱帶氣旋大約卅個，當中半數會去到颱風級數。打風嗰陣，唔只風大，兼且好多地方會落大雨。大雨通常持續幾日，不過查實大部分嘅破壞，都係大雨之後嘅山泥傾瀉同埋水浸造成。
香港沙田萬怡酒店

香港沙田萬怡酒店（英文：Courtyard by Marriott Hong Kong Sha Tin）係香港沙田區石門一酒店，由南豐集團投資20億港元發展，萬豪國際集團管理，2013年2月開幕，有524間房。

酒店設施
酒店有室外泳池、健身中心、商務中心同8間會議室。食肆方面有2樓嘅MoMo Café同大堂吧。頂層30樓有LEVELthirty觀景酒廊。
酒店基座有商場，租戶包括惠康超級市場、麥當勞同婚宴場地ClubONE。

交通
酒店提供免費穿梭巴士往返沙田、九龍站、尖沙咀等熱點。
香港法治報

《香港法治報》係一份中國新聞頭條報業集團旗下親中派法制宣傳媒體，標榜自己『講好中國故事， 發出正義聲音』。現時社長係馮國良，總裁係成雨。
佢哋嘅印刷版可以係一啲交通車站或者中聯辦、港澳辦、外交部駐港特派員公署等地方攞到。
香港沙灘

香港沙灘，講香港嘅沙灘。香港海岸曲折，沙灘甚多，當中部份為泳灘，專門作康樂之用，按香港法例定為香港泳灘。有時會叫海灘，然而海灘除咗有沙灘，重有泥灘同石灘，都係香港常有。
香港嘅沙灘，都喺新界大陸、大嶼山、香港島、以及一啲離島上面。由於香港填海甚多，唔少沙灘已埋喺填土之下。
香港泛民主派－民政事務總署矛盾爭議

香港民主派－民政事務總署矛盾爭議，係指2020年起，好多泛民主派區議員都表示佢哋嘅地區工作遭受民政事務總署（簡稱民政署）打壓，或者喺唔同問題，被民政署刻意矮化。

背景
喺2019年，香港陷入逃犯條例修訂草案風波，去到6月更加出現近200萬人上街反對嘅局面。親中陣營由於一直支持修訂，所以喺同年嘅香港區議會選舉入面，選情受到極大困擾，最終泛民主派取得大勝，取得全港86%嘅直選議席（388席）同埋17個區議會嘅主導權。

爭議事例
雙方嘅爭議涉及撥款被拖延，會議室安排，武漢肺炎口罩派發安排，民政事務專員指控區議員越權，拒絕提供秘書支援，公職人員喺會議期間離場等。而被指越權嘅議題除咗警察執法嘅行動外，仲包括唔少民生事項，例如最低工資檢討、明日大嶼等。有議員批評，民政事務總署嘅安排對落選親中陣營有偏幫之嫌。

區議會會議室爭議
喺2020年2月，政府因應武漢肺炎暫停開會兩星期，灣仔區議會另覓場地開會，但民政事務署事後拒絕發還租用場地嘅租金。灣仔區議會主席楊雪盈入稟小額錢債審裁署追討，並表示《區議會條例》無列明會議要喺區議會會議室舉行。
2020年11月，沙田民政事務署喺未有同區議會商量嘅情況之下，將沙田區議會會議室變做「民政署會議室」。沙田政府合署大樓嘅水牌，本來印上「沙田區議會會議室」嘅部分亦被遮蓋。沙田區議會主席程張迎話嗰個會議室喺2002年起已稱為「沙田區議會會議室」，設計亦係為區議會開會而設，黃文萱批評呢個做法係矮化區議會，蔑視民意代表。劉穎匡喺社交媒體提及呢件事，批評政府擅自改名係極其幼稚嘅宣示主權行為。沙田區政表示，呢個舉動係「妄自竄改」，要求交代咩人做呢個決定。

武肺疫症期間爭議
武肺疫症期間，有好多泛民主派區議員都想做一啲地區防疫工作，但都分別同當區地區民政署出現爭議，甚至有非政府組織想幫區議會購買口罩，都畀民政專員以該組織綜合大樓嘅申請作為籌碼，『勸喻』佢哋諗清楚。
喺2020年12月，民政署曾經發表聲明，話民政署同區議會嘅合作關係被惡意渲染，聲稱無意圖打壓區議會，全力支援地區抗疫撥款嘅申請。去到19號，18區泛民主派聯絡會議召開記者會，批評署方聲明多署嚴重失實、避重就輕，意圖誤導公眾。沙田區議會副主席黃學禮話，佢哋嗰區冇議員收過民政署嘅口罩，自己仲收到署方嘅信件，表明拒絕支援區議會購買口罩，因為市面已有供應，政府亦有派發。黃學禮批評，署方政治掛帥、拒絕合作，為打壓區議會連防疫同埋市民嘅安全都唔理。離島區議員梁國豪亦批評，民政署將口罩率先分發畀親政府組織，同埋由落選親中派組成嘅分區委員會，質疑政府係要誤導市民區議會唔做民生工作。東區區議會副主席趙家賢就指責，政府只容許官府派發防疫物資，但係唔准區議會舉行防疫活動。另外，黃偉賢，楊雪盈亦指，就連佢哋會議議程傾要買口罩，只係民生議題，都被政府用唔同方式阻撓。
高松宮宣仁親王

高松宮宣仁親王（日文：高松宮宣仁親王／たかまつのみや のぶひとしんのう Takamatsunomiya Nobuhito Shin'no，1905年1月3號—1987年2月3號）係大正天皇第三個仔，昭和天皇細佬，乳名光宮，宮號係高松宮。
佢老婆係德川幕府末代大將軍德川慶喜嘅孫囡德川喜久子，兩個人冇仔女。

經歷
佢響日本東京赤坂東宮御所出世，響八歲嘅時候設立高松宮。響1920年，佢從學習院中等科退學，轉讀海軍兵學校，響1924年畢業，做上海軍少尉，加入帝國海軍。期間，佢曾經試過響日本戰艦長門上面服役。響1929年做終身日本美術協會總裁，1930年正式同德川喜久子結婚。1932年響海軍砲術學校高等科畢業，做高雄同埋扶桑嘅分隊長。響1934年讀海軍大學校，響1936年畢業，期間升做海軍少佐。響1940年做比叡嘅砲術長，響1942年升上海軍大佐。二戰之後，佢再都冇做軍人。
1987年2月3號，宣仁佢因為肺癌響東京澀谷紅十字會醫院死咗，終年八十二歲。
高林佑樹

高林佑樹（1980年5月22號—）係日本足球員，司職中場，效力過清水心跳，鳥棲砂岩，山形山神，及TDK。
高林敏夫

高林敏夫（1953年11月15號—）係日本足球員，司職前鋒，曾經喺1974～1976年間爲日本足球代表隊出場12次，入咗2球。
高林隆

高林隆（1931年8月2號—2009年12月27號）係日本足球員，司職前鋒，曾經喺1954～1958年間爲日本足球代表隊出場9次，入咗2球，重參加過1956年夏季奧林匹克運動會。
高松機場

高松機場（粵拼：gou1 cung4 gei1 coeng4，日文：高松空港）係日本香川縣高松市嘅一個機場，喺1958年12月16號啟用。
高架橋

高架橋係主要起喺陸地上面嘅橋，特點係有好多細嘅橋跨。喺城市入面，高架橋多數用嚟做行車天橋同埋架空鐵路。
高松大樹

高松大樹（1981年9月8號—）係日本足球員，司職前鋒，曾經喺2006～2007年間爲日本足球代表隊出場2次。
高松宮

高松宮（日文：たかまつのみやTakamatsunomiya）係日本舊時一個宮家，由大正天皇三仔宣仁喺1913年設立。

歷史
因為前身有栖川宮嘅當主威仁死咗，而佢唯一一個仔栽仁王又行先過佢，搞到有栖川宮絕家，所以大正天皇下令將當時八歲嘅宣仁繼承當主一位，但宮號就由有栖川宮改做高松宮。由於當時皇室禁止契爺契仔關係，所以宣仁最後冇做威仁嘅契仔。
其實有栖川宮原本都係叫高松宮，之不過後嚟第三代當主幸仁改咗名叫有栖川宮，而大正天皇又改返嚟。
響1987年，宣仁死咗，但係佢冇仔女，所以由老婆喜久子做當主。響2004年，喜久子都死咗，所以高松宮絕家。
誠仁

誠仁親王（日文：さねひとしんのう ，1552年5月16號—1586年9月7號）係正親町天皇大仔，阿媽係萬里小路房子，佢本身係皇太子。佢係後陽成天皇老豆。

經歷
由於織田信長以年紀大為理由，要求正親町天皇讓位畀佢嘅仔女，但係正親町天皇唔同意，所以兩方有咗衝突。爾個時候，信長希望將當時係皇太子嘅誠仁推上皇位，信長重試過將嘅官邸送畀佢，所以兩個人關係好好。
本能寺之變之後，豐臣秀吉都好想誠仁做到天皇，但係誠仁因為有病而突然死咗。同年11月，正親町天皇正式讓位畀誠仁嘅大仔和仁親王（即係後陽成天皇）。後嚟後陽成天皇追封佢做「陽光院太上天皇」。
誠齋衞公祠

頭一沓面闊三間10.10米，進深6米。硬山頂，博古脊，碌灰筒瓦，瓦當剪邊，木雕花封檐板，青磚花崗石腳牆。明間前牆向內凹做門廊，石門額陰刻「誠齋衞公祠」。前邊有抱鼓石。家下頭一沓入邊間隔變咗唔少，連出邊都貼埋黃色瓷磚。
頭一沓同第二沓之間嘅天井4.71米。
第二沓面闊三間10.25米，進深三間9.75米，牆厚0.43米。屋頂形式同頭一沓咁上下。前檐柱係花崗石方柱，截面0.30米×0.30米。金柱係圓木柱，周長1.2米，有柱櫍同石柱礎。
語音感知

語音感知（粵拼：jyu5 jam1 gam2 zi1；英文：speech perception）係指對講嘢嘅聲嘅感知。呢個領域包括咗想研究人腦點樣判斷聽到嘅聲波，將啲聲波（例如）响腦海入邊斬做一段段音節或者分辨唔同嘅輔音。

基本定位
睇埋：語音學同聽覺語音學
語音感知研究，包括一個人聽、詮釋同理解語音嘅過程。
呢個過程並唔簡單：事實表明，語音嘅語言特性好少可會同聲學特性有一對一對應；例如廿一世紀初嘅研究已經清楚表示，冇任何一個語音聲學特性可以單獨預測聽者對元音同輔音嘅判斷。噉即係話人腦分辨聽到嘅語音「有邊啲元音同輔音」嗰陣，會同時考慮多個變數。數學化啲噉講，一吓聲「有幾高音」响語音感知上算係一個相對簡單嘅語言特性，因為人腦對音高嘅判斷主要淨係取決於一個因素—語音嗰股聲波嘅頻率：
相比之下，人感知「聽到嗰段音節，有乜嘢元音同輔音」，就明顯唔係齋靠一兩個物理量嘅。

聲質提示
睇埋：感官提示
聲質提示泛指任何人腦會用嚟做語音感知、分辨唔同語音嘅感官提示。
要留意嘅係，唔同語言响「語音要點分法」呢一點上可以有差異。詳情可以睇睇音素嘅概念。

研究方法
睇埋：認知心理學同心理實驗
語音感知研究往往會結合認知心理學同腦神經學等領域嘅方法。舉個例，語音學家可以搵一班受試者返嚟，畀佢哋聽吓幾款唔同嘅語音，一路暗中操縱啲語音嘅聲波特性，然後再睇吓受試者對語音嘅判斷會唔會唔同咗，從而窺探人個腦係點樣處理語音嘅。呢種做法好似認知心理學上成日用嘅心理實驗。

語音分割
内文：語音分割
睇埋：音節
語音分割係語音感知研究上嘅一個重要課題。
首先，人類好明顯會將語音聽做一個個離散嘅單位，例如一段段音節或者一隻隻字詞呀噉；但語音學家一望語音數據就發現，呢啲單位之間（音節同音節間，或者字詞同字詞間）响聲波特性上冇任何明顯分界可言；想像例如粵語 soeng5 tong4（漢字：上堂）呢隻字詞嘅語音，母語係粵語嘅人會聽得出「呢段聲有兩段音節咁多」，但攞幅時頻譜睇吓嘅話，就會發現呢兩段音節之間並冇任何「乜嘢聲都冇晒」嘅時間；噉就表示，人腦實係喺腦海入邊將嗰段連續嘅語音斬咗做兩橛，並且做出「呢段聲有兩段音節」噉嘅判斷。呢種認知功能就係所謂嘅語音分割。
如果用電腦化啲嘅方式諗，語音分割可以想像成以下噉嘅演算法：
攞嘅 input 係一段語音；
出嘅 output 係「段語音包含幾多段同埋乜嘢音節」。

不變異問題
睇埋：音素
不變異問題係語音感知研究上嘅另一個大課題。
事實表明咗，同一個音素可以用好多款唔同嘅聲波嚟呈現：例如講講粵語嘅 si1（漢字：詩、絲同斯... 等）音節，想像而家搵男女老幼多個粵人，叫佢哋齊齊發出 si1 嘅音節，佢哋個個發出嘅聲都唔同—女人嘅聲平均嚟講高音過男人嘅，而成年女人嘅聲同細路女嘅聲又會有啲唔同；就算性別同年紀一樣，個個人把聲都唔同，而且有啲人講嘢快啲有啲人講嘢慢啲，而事實係如果用時頻譜等嘅方法睇吓呢班人發出嘅聲波，就會發現個個產生嘅聲波都唔一樣。不過同時好明顯嘅係，一個母語係粵語做嘅人能夠將呢啲唔同聲波冚唪唥都當係同一款音節（都係 si1）—於是就引起咗語音學家有以下嘅思考：
聽者响腦海入邊判定呢幾股聲波係一樣嘅，但係响物理上呢啲聲波明顯缺少「不變異」呢種特性。點解呢？
語音識別

語音識別（英文：speech recognition）係指教電腦識別人講嘢嘅聲嘅人工智能技術。
誠信女子大學

誠信女子大學（韓文：성신여자대학교）係一所位於韓國首爾嘅私立女子大學，由李淑鍾（韓文：이숙종）喺1936年創立。喺20世紀60年代同70年代，誠信女子大學係一所師範學院。去到80年代，誠信女子大學轉型為綜合大學。而家誠信女子大學轄下有10個學院同5個研究生院，學生有約12000名。
語音省略

語音省略（elision）指一吓講嘢嘅聲（可以係元音或者輔音）省略咗。
誠信

誠信係文明社會嘅核心價值，承諾思想行為一致，客觀證明有信用。相反冇誠信嘅係偽君子。有關誠信，嚮古今中外都有講到，包括倫理學、宗教、專業操守、人事管理同埋政治學《君王論》。
對於誠信，受眾要求較高嘅包括律師、會計師、教師、牧師、銀行家、公眾人士、政治人咁。
誠志倉

誠志倉（粵拼：sing4 zi3 cong1），亦叫誠志堂貨倉，喺廣州河南，海珠區革新路新民大街46號、海旁內街8號，係一座工業建築，原有民國二十四年（1935年）碑。貨倉做過廣東省土產進出口公司、河南地餐廳。呢座貨倉建築風貌有特色，前門對住珠江、白鵞潭，南邊有大阪倉、太古倉，見證咗當時廣州發達嘅工商業歷史。2014年1月26號，定為廣州市歷史建築。
誠志倉後門
誠志倉裡邊

建築
貨倉建筑風格獨特，由紅磚砌成，有半圓形嘅格窗，又借用咗嶺南民居嘅鑊耳屋頂。貨倉前門嘅牆曾經嵌住石碑，上邊寫住「此是眾牆當時傾倒危險至民國廿四年三月由誠志堂自行出資拆卸重回此記」。貨倉上高亦有字有花紋裝飾，一邊寫住「宗連記建」，另一邊係「荳欄橫街路」。
誠志倉
誠志倉 民國廿四年石碑
誠志倉

發現同保護
呢座老建築喺2013年5月由文物愛好人士發現，後嚟，廣州本土嘅文保團體通過由南方日報同廣東省文物局發起嘅「文物民聲直通車」向上級申報，將貨倉定為珠江後航道工業遺產之一。但係，文保團體探察嗰時發現誠志堂石碑畀人整走咗。2013年7月頭，廣州市文物考古研究所副所長朱海仁去視察，倉庫外邊嘅「宗連記建」刻字都無埋。
2014年1月26號，貨倉公佈為廣州市歷史建築（第一批），係名單裡面七座工業遺產之一。到咗2014年4月頭，貨倉搞外立面修繕，報批嘅地址係「新民大街46號自編8棟」，單位名「廣東省土產進出口（集團）公司」。2014年12月25號，廣州市歷史建築名單公佈，地址係「海旁內街8號內一處工地」。
誠志倉嘅新款，抹甩嘅字補返，但係花紋就無咗
誠志倉嘅新款 側邊
誠志倉嘅新款 後邊
葡萄牙士姑度

葡萄牙士姑度（葡文：escudo português），一般市民會嗌做葡幣，係葡萄牙喺1911年取代雷亞爾（英文：Portuguese real）（real）到2002年畀歐元取代前嘅流通貨幣。貨幣代碼 PTE。輔幣單位係分，1士姑度=100分。1歐元=200.482士姑度。
喺葡萄牙嘅民間，葡萄牙士姑度亦都叫葡幣[未記出處或冇根據]。
葡萄牙文文學

葡萄牙文文學（Portuguese literature）泛指用葡萄牙文寫嘅文學作品。
葡萄牙文國家共同體

葡萄牙文國家共同體（Comunidade dos Países de Língua Portuguesa，簡寫CPLP，又譯葡萄牙語國家共同體）係由葡萄牙文做官方語言嘅國組成嘅組織，1996年成立。
葡萄牙文字母

葡萄牙文字母係拉丁字母變體，用嚟表達葡萄牙文，現代葡萄牙文有26個字母。
黃仁龍

黃仁龍，GBM，SC，JP（Wong Yan Lung，1963年—），廣東潮州人，係香港資深大律師，香港特區政府前律政司司長。係歷來最後生嘅律政司司長。佢係基督徒，由於係皇仁書院舊生嘅關係，故有「皇仁之龍」嘅美譽。

簡歷
黃仁龍讀過香港皇仁書院，英國劍橋大學主修法律。1987年獲英國大律師資格。

屋企
黃仁龍細個時住灣仔交加街板間房，跟老豆喺街邊賣雪糕，每月賺400蚊。1980年代「上樓」住香港仔華富邨。
黃仁龍老婆係工業家陳道宣個女陳筱茵，佢哋有兩個女。
黃伊汶

黃伊汶（Emme Wong，1981年1月3號—），原名黃海慈，又名黃愷慈，英文名以前係Dior Wong，係香港演員同歌手。
佢嚮2001年做環球唱片歌手，形象係「清新少女」、「少男殺手」，嚮音樂頒獎典禮係噉攞獎，做埋IFPI香港唱片「最暢銷本地女新人」。嚮2003年改做Emme Wong，改為性感跳舞形象示人，表現各種new jazz同free style舞步，重推出極具爭議性歌曲好似《戒男》、《Show Me Love》同《好睇》。2006年拍電影。2008年8月復出，自資出廣東專輯《The Groove In Me》，派台歌《渴求》全城熱唱。此外，開始搞美容院。

屋企
已婚。佢老豆已故，係綽號「尖東之虎」嘅黃俊。黃伊汶而家有媽咪、一個家姐、一個細佬。
黃佳宜

黃佳宜（英文：Oli Wong，1993年11月18號—），係香港歌唱組合As One前成員，因為子宮生瘤，要退出組合養病。
黃仲文

黃仲文，香港親中派政治人物兼商界人士，國泰君安國際財富管理部主管。

性騷擾醜聞
喺2016年，黃仲文曾經捲入一宗性騷擾有關嘅訴訟。
中銀國際一名何姓前女客戶經理指控當時身為部門主管嘅黃仲文性騷擾，仲要求對方同佢上床。而且，黃仲文被拒絕後，反而遭捏造佢亂搞男女關係、參與色情派對，其後更以佢未邀請上級吃飯為由減她花紅。佢曾向公司提出申訴，但反而被報復，工作評級被降，之後被勒令放假同埋終止僱用。女事主之後入稟法院控告中銀國際同黃仲文，指佢哋違反《性別歧視條例》。

選舉經歷
喺2021年9月，佢當選成為香港特别行政區選舉委員會金融服務界委員。之後佢喺李家超無提政綱嘅情況下，有份提名李家超參與2022年香港行政長官選舉。
黃仲賢

黃仲賢（Wong Chung Yin），係香港嘅錄音室結他手，係黃家駒嘅結他學生，多次喺Beyond樂隊嘅演唱會上幫手彈結他部份，而家擔任黃貫中汗樂隊嘅結他手。黃仲賢參加過嘅樂隊重有「Mid-Night Party」同「遙多」。
佢重有另一個身份，係伯樂音樂學院流行音樂演奏系嘅流行結他導師。
黃任恆

黃任恆（粵拼：wong4 jam6 hang4；1876年—1953年），字秩南（dit6 naam4），號述窠（seot6 fo1），南海學正人（而家佛山南海平地鄉），嶺南文化同鄉邦歷史文獻學者。同黃佛頤、黃祝蕖並稱「廣東三黃」。佢故居保粹堂喺廣州龍導尾興隆中約。
黃佛頤

黃佛頤（粵拼：wong4 fat6 ji4；1886年—1946年），字慈博（ci4 bok3），號慈豀（ci4 kai1）、拜鵑道人（baai3 gyun1 dou6 jan4），香山縣人（而家廣東中山），民國初期嶺南文獻學者、收藏家，喺詩詞、文獻研究方面零舍標青。同黃祝蕖、黃任恆並稱「廣東三黃」。佢嘅藏書室叫「種福草堂」。
黃佛頤係宣統元年（1909年）拔貢第一。後來做過廣東通志局分纂、香山縣修志局分纂、廣州時敏中學校長、番禺輔群中學校長、國立廣東大學教授等。著作有《廣東宋元明經籍槧本紀略》、《紹武實錄》、《廣州城坊志》、《廣東鄉土史》、《拜鵑草堂詩詞集》、《珠璣巷民族南遷記》、《邃軒駢體文鈔》等。
黃道離散天體

鬩神星，已知最大嘅黃道離散天體，和佢嘅衛星鬩衛一（迪絲諾美亞，中間偏左嘅小光點）。
黃道離散天體 （scattered disc objects）係太陽系最遠嘅區域（離散盤），入便有主要由冰組成嘅小行星，零星散佈響嗰度，係範圍更廣闊嘅外海王星天體（trans-Neptunian objects（TNO））嘅一部分。離散盤最內側嘅部分同柯伊伯帶重疊，但它嘅外緣向外伸展並比一般嘅柯伊伯帶天體遠離咗黃道嘅上下方。
黃遠康

黃遠康（英文：James Wong）係香港親中派工聯會人士。

政治參與同觀點
佢係親中陣營人士，曾經喺工聯會擔任將軍澳地區服務處社區幹事，喺親中陣營YouTube頻道新界主場主持節目《康睇通》，曾經批評美式民主已經嚴重落後，又曾經讚揚習近平嘅「四點希望」言論係市民對實現良政善治嘅期盼。

選舉經歷
佢曾經參與2019年香港區議會選舉，出戰西貢區議會富君選區，但因為親中派漠視民意，堅持修訂逃犯條例，選情大受影響。最後佢輸咗畀泛民主派支持嘅陸平才。
2023年12月，喺政府大幅度削減直選議席同排除民主派參選嘅2023年香港區議會選舉，選舉委員會委員壟斷選舉提名權，互相提名都唔當係利害衝突嘅選舉制度下，黃遠康終於以8,790票當選將軍澳南區議員。
越捷航空

越捷航空股份有限公司（英文：VietJet Air Joint Stock Company，IATA代碼VJ，ICAO代碼VJC），簡稱越捷航，係一間總部設喺越南胡志明市嘅航空公司，喺越南乘客量第二多。主要樞紐機場係胡志明市新山一國際機場，機隊由胡志明市新山一國際機場同河內嘅內排國際機場飛去總共17個目的地。
越捷航空有18架飛機，佢亦係中國第一間運營空中巴士 A320嘅航空公司。
越安

越安係越南北江省下轄嘅一個縣，面積171平方公里，人口18萬。
越式牛柳粒

越式牛柳粒（越南文：Bò lúc lắc）係越南嘅牛肉菜式，由法國菜引入，將牛柳切粒炒熟，好多時都搭配番茄片、生菜同炒紅飯食。
越後國

越後國係古代日本嘅一個令制國，屬北陸道地區，位置約莫係家下新潟縣。
越智亮介

越智亮介（1990年4月7號—）係日本足球員，司職中場，效力藤枝MYFC。
越富廣場

越富廣場（粵拼：jyut6 fu3 gwong2 coeng4；英文：Yue Fu Plaza）係中國廣東廣州嘅一間商場，1996年開業，位置喺越秀區人民北路835號。入面主要賣服裝、飾品、玩具為主，有好多本土原創設計師都將自己第一間舖都喺呢間廣場開業。
另外，有廣州嘅動漫迷成日將呢間嘢話成「廣州版秋葉原」，係因為週末或節假日時好多後生仔女成日着潮流服飾嚟呢間商場嘅「楓之谷」舖頭搞幫襯。
越式洗頭

越式洗頭，或者叫做越式洗髮，係一種來自越南嘅全面美容服務，當中細節項目可以包括全身按摩、洗腳、去角質、刮鬍子、掏耳、敷臉等。
自2023年起，越式洗頭喺台灣日漸普遍，並得到一啲台灣媒體嘅關注。
越後和男

越後和男（1965年12月28號—）係日本足球員，司職中場，曾經喺1986～1987年間爲日本足球代表隊出場6次，入咗1球。
越時反向傳播算法

越時反向傳播算法（backpropagation through time，BPTT）係反向傳播算法嘅廣義化，即係一個人工神經網絡每一次權重改變都考慮埋打前時間點嘅誤差（即係話 ）。
越時反向傳播算法基本做法如下：
俾個網絡睇  對輸入同輸出，每對輸入輸出有個特定嘅時間點（「係第幾個出現嘅輸入」）；
Foreach 對輸入輸出，計一個誤差值，而呢啲誤差值會累積；
按累積嘅誤差值，更新權重；
重複返去步驟 1。
捉計算圖喺時間維度上展開可以睇作梯度喺時間線上流回到之前某個狀態嘅同時，擸齊啲旁椏（）對個權重做嘅貢獻，而越往前啲貢獻就受影響越多次來自啲權重（）累乘嘅。喺權重好大或者好細陣時，就會分別導致梯度爆炸戥梯度消失問題，催生到後尾嘅長短期記憶同埋閘控遞迴單位。
鵝掌坦站

鵝掌坦站（粵拼：ngo4 zoeng5 taan2 zaam6；英文：Ezhangtan Station）係廣州地鐵8號綫嘅車站，2020年11月26號開放，喺白雲區西槎路近鵝掌坦東牌坊一帶。

樓層
呢個站一共有2層樓嘅地下區域，其中地下1樓係站廳，有票務設施，客務中心同商鋪、安檢設施；地下2樓係8號綫嘅月台。佢雖然冇休息室，但係有廁所同母嬰室，都喺月台北邊。

站廳
呢個站嘅中間部份係收費區，四圍都俾免費區嘅行人通道圍住。收費區入面有好多扶手電梯同樓梯、專用𨋢往返月台都得。車站南北兩邊同中間部份嘅配色都唔同，其中南北兩邊係純白，中間部份係黑白漸變。

月台
呢個站有1個島式月台，喺西槎路近前同德圍貨運場東北角地底。

商舖同自助服務
呢個站得好少商舖，有麵包舖同蛋糕舖。
另外，鵝掌坦站入面得好少自助服務設施畀乘客用，包括咗羊城通充值機、自動販賣機、自助便民雨遮；重有可以充羊城通、交水電費同交通嘅罰錢、查地鐵嘅路線、頭尾班車同埋地鐵嘅安全指引同畀乘客登記做廣州地鐵薈嘅會員嚟查獎分、換獎品嘅服務。
商舖
7-Eleven
周黑鴨

出入口
鵝掌坦站冚唪唥嘅出入口A出入口A出入口 D出入口D出入口
呢個站夾埋有2個出入口，分別係A同D。

注意： 喺晚黑最後一班車開走之前嗰5分鐘之內 唔畀入閘坐車（包括埋買車飛）。

規劃
其實呢個站最先喺1997年嘅《廣州市城市快速軌道交通線網規劃研究（最終報告）》講嘅方案A入面嘅4號綫（唔係而家嘅4號綫）嘅車站，就喺而家呢度。但係喺2003年嘅規劃方案入面話，嗰時4號綫就改成而家嘅8號綫車站。之後就變成8號綫西延段嘅車站，就加入咗舊二號綫一分為二嘅工程入面，不過嗰時舊荔灣區近陳家祠一帶喺1997年受1號綫陳家祠站拆遷影響而令居民搬到同德圍一帶住而成聚集地。雖然2005年廣州電視台新聞頻道播出嘅《新聞日日睇》（而家係G4出動）批評到同德圍街坊「出行難」嘅問題，但呢個站淨得個講，嗰時攞咗最早期嘅8號綫確定規劃——淨去到文化公園為止。
隨後無耐，呢個站考慮解決同德圍一帶出行成日華山一條路嘅情況，而確定成爲8號綫北延段一部份，最後重定名做鵝掌坦站。不過車站位置喺增埗河西邊近前同德圍貨運場一帶，加上嚿地皮俾中國水產科學研究院睺實而唔肯搬走而向南搬到增埗一帶，變成「增埗站」。不過嗰時廣州市長陳建華拍板確定話中國水產科學研究院要搬走，加上同德街道主動搵第嚿地皮兼配合拆遷而重新搞返鵝掌坦站，位置同最初規劃相比，向北移咗約320米（而家鵝掌坦東牌坊斜對面）。
期間亦有富力桃園小區啲居民呼籲保留「增埗站」，不過地鐵方話站距太近而冇設到。

開通
2020年11月26號，由於8號綫二期北延工程淨低部份正式開通，呢個站亦正式開放。

利用狀況
鵝掌坦站係主要畀鵝掌坦同田心村當地啲居民同村民出入站服務。雖然平時客流唔多，但係一到上落班高峰時，客流程度非常之火爆。
鵝膏菌屬

鵝膏菌屬（Amanita）係鵝膏菌科一屬，有大約600個品種。